**ELŐTERJESZTÉS**

**Körmend Város Önkormányzata Képviselő-testülete 2024. április 25-i ülésére**

**Tárgy:** ingatlanértékesítés megtárgyalása

Tisztelt Képviselő-testület!

A Vasi Sceptrum Kft. (Szombathely, Ernuszt K. u. u. 4. 1 em./3a.), mint a Körmend 323/A/25 és 323/A/26. hrsz-ú ingatlanok (Korona Étterem) tulajdonosa kereste meg Körmend Város Önkormányzatát azzal, hogy szeretné megvásárolni az Önkormányzat tulajdonát képező 324 hrsz-ú kivett közterület és közpark és áruház megnevezésű ingatlan kb. 530 m2 nagyságú területrészét, mely a Korona Étterem (Körmend, Rákóczi F. u. 4.) épület K-i oldalán található.

A Kft. a társasházi ingatlantulajdonosokkal és a lakókkal közreműködve a 323 hrsz. társasház felújítását kezdeményezte, a tetőjavítást, tetőhéjazat cserét és homlokzati rekonstrukciót szándékozik elvégezni.

A Korona Étterem és a társasház beruházása indokolja a környezet felújítását is.

Az 530 m2 területrész forgalmi értékét a szakértő 14 181 Ft/m2 + ÁFA összegben állapította meg, az 530 m2 nagyságú ingatlanrész értéke így 7 515 930,-Ft + ÁFA.

A területrész értékesítésének feltétele a terület megosztása, és az ingatlan eladásra szánt részének az önkormányzati törzsvagyonból való kivétele.

Az adásvételből fakadó költségeket (ingatlanmegosztás, értékbecslés, ingatlannyilvántartási költségek ) mindig a vételi szándékkal élők viselik.

Kérem a Testületet, hogy döntsön a vételi kérelemről.

**HATÁROZATI JAVASLAT**

Körmend Város Önkormányzata Képviselő-testülete a 324 helyrajzi számú ingatlanból a mellékelt térkép szerinti kb. 530 m2 nagyságú területrészt értékesíti a Vasi Sceptrum Kft. (Szombathely, Ernuszt K. u. u. 4. 1 em./3a.) részére 14 181 Ft/m2 + ÁFA összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül. Az adásvétel, az értékbecslés, az ingatlannyilvántartási bejegyzés és a telekalakítás összes költségét a Vevő viseli.

Körmend, 2024. 04. 16.

**Bebes István**

**polgármester**